തൃശ്ശൂര്: യുവാക്കള്ക്കായി സഹകരണ സംഘങ്ങള് രൂപീകരിക്കും വി എന് വാസവന് തൃശ്ശൂര്: കേരളത്തിലെ സഹകരണ പ്രസ്ഥാനത്തിന് മുതല്ക്കൂട്ടായി യുവാക്കള്ക്ക് വേണ്ടി പ്രത്യേക സഹകരണ സംഘങ്ങള് രൂപീകരിക്കുമെന്ന് സഹകരണ വകുപ്പ് മന്ത്രി വി എന് വാസവന്. യുവാക്കളെ സഹകരണ സംഘ പ്രസ്ഥാനത്തിലേക്ക് ആകര്ഷിക്കുന്നതിന്റെ ഭാഗമായാണ് സഹകരണ വകുപ്പ് ഇത്തരത്തിലുള്ള പുതിയ ചുവടുവയ്പ്പുമായി മുന്നോട്ട് പോകുന്നത്. ഇതിന്റെ ആദ്യഘട്ടത്തില് ഇരുപത്തിയഞ്ച് യുവ സംഘങ്ങള് ആരംഭിക്കാനാണ് ലക്ഷ്യമിടുന്നത്. ഇതില് പതിനാലെണ്ണത്തിന്റെ രജിസ്ട്രേഷന് പൂര്ത്തിയാക്കിയതായും മന്ത്രി പറഞ്ഞു. ഇരിങ്ങാലക്കുട നടവരമ്ബിലെ കല്ലംകുന്ന് സര്വീസ് സഹകരണ ബാങ്ക് സുവര്ണ ജൂബിലി മന്ദിരം ഉദ്ഘാടനം ഓണ്ലൈനായി നിര്വഹിച്ച് സംസാരിക്കുകയായിരുന്നു മന്ത്രി. കലാകാരന്മാര്ക്ക് വേണ്ട സഹായങ്ങളും പിന്തുണയും നല്കുന്നതിന്റെ ഭാഗമായി ഈ വിഭാഗത്തിനായുള്ള പ്രത്യേക സഹകരണ സംഘങ്ങളും ആരംഭിക്കുന്നതിനുള്ള നടപടികളുമായാണ് സഹകരണ വകുപ്പ് മുന്നോട്ട് പോകുന്നതെന്നും മന്ത്രി പറഞ്ഞു. നിക്ഷേപം സ്വീകരിക്കലും വായ്പ നല്കലും മാത്രമാവാതെ സമൂഹത്തിന്റെ വിവിധ ഭാഗങ്ങളിലേക്ക് ഇറങ്ങിച്ചെന്ന് പൊതുജങ്ങള്ക്കാവശ്യമായ സഹായങ്ങളും സൗകര്യങ്ങളും സേവനങ്ങളുമാണ് സര്വീസ് സഹകരണ ബാങ്കുകളും സംഘങ്ങളും നല്കിവരുന്നത്. കാര്ഷിക രംഗത്ത് കൃഷി ഉല്പന്നങ്ങളില് നിന്ന് മൂല്യ വര്ധിത ഉല്പന്നങ്ങള് നിര്മിക്കുകയും അവ വിതരണം നടത്തുകയും ചെയ്യുന്നു എന്നത് എടുത്ത് പറയേണ്ട ഉദാഹരണങ്ങളില് ഒന്ന് മാത്രം. തികച്ചും സാമൂഹിക പ്രതിബദ്ധതയോടെയുള്ള പ്രവര്ത്തനങ്ങളാണ് സഹകരണ ബാങ്കുകള് നടത്തിവരുന്നത്. നമ്മുടെ നാട്ടില് പ്രളയം, കൊറോണ പോലുള്ള വ്യാധികള് എന്നിവ ജനജീവിതത്തിന് ബുദ്ധിമുട്ടുണ്ടാക്കുന്ന സാഹചര്യത്തില് ആശ്വാസകരമായ സേവനങ്ങള് നല്കാന് ഈ വിഭാഗത്തിന് കഴിഞ്ഞു എന്നത് കേരളത്തിന് എടുത്ത് പറയാവുന്ന നേട്ടം തന്നെയാണ്. പ്രളയത്തില് വീട് നഷ്ടപ്പെട്ടവര്ക്ക് സഹകരണ വകുപ്പിന്റെ കരുതലായി കെയര് ഹോം പദ്ധതിയിലൂടെ വീട് വെച്ച് നല്കാന് കഴിഞ്ഞു എന്നത് വലിയ നേട്ടമാണ്. തുടര്ന്നും സാമ്ബത്തിക പ്രതിസന്ധികളും മറ്റ് പരാതീനതകളും നേരിടുന്ന സാഹചര്യത്തില് സഹായങ്ങളും സേവനങ്ങളും ഉറപ്പ് നല്കാന് സഹകരണമേഖല നാടിനൊപ്പമുണ്ടാകുമെന്നും മന്ത്രി കൂട്ടിച്ചേര്ത്തു. ഉന്നത വിദ്യാഭ്യാസ വകുപ്പ് മന്ത്രി ഡോ ആര് ബിന്ദു ചടങ്ങില് അധ്യക്ഷത വഹിച്ചു. ജില്ലാ പഞ്ചായത്ത് അംഗം പി കെ ഡേവിസ് മാസ്റ്റര്, ജില്ലാ സഹകരണ സംഘം ജോയിന്റ് രജിസ്റ്റാര് മോഹന് മോന് പി ജോസഫ്, ഐ സി ഡി പി ഫേയ്സ് രണ്ട് പ്രൊജക്റ്റ് മാനേജര് പി ആര് രവി ചന്ദ്രന്, ജില്ലാ പഞ്ചായത്ത് പൊതുമരാമത്ത് സ്റ്റാന്റിങ് കമ്മിറ്റി ചെയര്പേഴ്സണ് ലത ചന്ദ്രന്, വെള്ളങ്ങല്ലൂര് ബ്ലോക്ക് പഞ്ചായത്ത് പ്രസിഡന്റ് വിജയലക്ഷ്മി വിനയ ചന്ദ്രന്, മുകുന്ദപുരം സഹകരണ സംഘം അസിസ്റ്റന്റ് രജിസ്ട്രാര് എം സി അജിത്, ബാങ്ക് പ്രസിഡന്റ് യു പ്രദീപ് മേനോന്, സെക്രട്ടറി സി കെ ഗണേഷ് തുടങ്ങിയവര് പങ്കെടുത്തു.